open-index/open-wikipedia-markdown huggingface dataset:
Ջորջիանա Դրյու

**Ջորջիանա Էմմա Դրյու** (, հայտնի է նաև որպես Ջորջի Դրյու Բերիմոր, ), թատրոնի ամերիկացի դերասանուհի։

Բերիմոր դերասանական ընտանիքի անդամ։

## Կենսագրություն
Ջորջիանա Դրյուն ծնվել է 1856 թվականին Ֆիլադելֆիայում, նրա ընտանիքը` ծնողները դերասան Ջոն Դրյուն և Լուիզա Լեյն Դրյուն, եղբայրները՝ Ջոն Դրյուն և Սիդնի Դրյուն, քույրը՝ Լուիզան, բոլորը, բացառությամբ Լուիզայի եղել են դերասաններ։ 1872 թվականին կայացել է Ջորջիանա Դրյուի թատերական դեբյուտը «The Ladies' Rattle» բեմադրությամբ։ Նա հանդես է եկել Բրոդվեյի բազմաթիվ հիթերում, ինչպես օրինակ «Պիկե», «Ինչպես որ ձեզ դուր կգա»։ «Պիկե» բեմադրության ժամանակ հանդիպել է 26-ամյա անգլիացի երիտասարդ դերասան Մորիս Բերիմորին, որի հետ ամուսնացել է 1876 թվականի դեկտեմբերի 31-ին։ Նրանք ունեցել են երեք երեխա՝ Լիոնել, Էթել և Ջոն Բերիմորները։

մինի|ձախից|Ջորջիանան կատարում է Միս Հիլարիի դերը «Սենատոր» պիեսում

Ըստ 2004 թվականի A & E-ի կենսագրական տվյալների` երջանիկ ամուսնությունը դարձել էր երերուն, քանի որ Մորիսը բազմաթիվ սիրավեպեր ուներ։ Ջորջիանան նույնիսկ պատրաստվում էր ամուսնալուծվել, բայց նրանք հաշտվեցին։ Մորիսը կնոջը խնդրեց իր և Հելենա Մոջեսկայի հետ շրջագայել` ներկայացնելով իր իսկ գրած պիեսը։ Տեղեկանալով, որ ամուսինն ու Հելենան վերսկսել են իրենց սիրավեպը, Ջորջիանան, որին Մորիսը հանձնել էր պիեսը, փակեց այն։ Հելենայի ամուսինը, պիեսի պրոդյուսերը, դատի տվեց նրան։ Ջորջիանայի գործողությունների իրական պատճառը մամուլում չհայտնվեց։

1890 թվականին Ջորջիանան մեծ հաջողություն ունեցավ Սենատոր պիեսում` հանդես գալով Ուիլյամ Հ. Քրեյնի հետ, 1891 թվականին հանդես է եկել որպես Պարոն Վիլկինսոնի այրիներից մեկը։ Նրա բեմական կարիերան ղեկավարում էր երիտասարդ առաջատար պրոդյուսեր Չարլզ Ֆրոհմանը, ով մեծ դեր է խաղացել նրա երեք երեխաների վաղ շրջանի, ինչպես նաև եղբոր` Ջոն Դրյուի կարիերայի կառավարման գործում։ 1891 թվականի դեկտեմբերին հիվանդությունը ստիպեց Ջորջիանային թողնել բեմը։ 1893 թվականին նա Էթելի հետ մեկնեց արևմուտք` տուբերկուլյոզի դեմ ենթադրյալ բուժում ստանալու համար, ինչն անարդյունք էր, և Ջորջիանան մի քանի ամիս անց մահացավ Կալիֆոռնիայի Սանտա Բարբարա քաղաքում։ Ջորջիանայի վերջին խոսքերը հետևյալն էին. «Օ՜, իմ խեղճ երեխաներ, ինչ է լինելու նրանց հետ»։ 13-ամյա Էթելը մոր մասունքները բերում է Ֆիլադելֆիա, որտեղ տիկին Դրյուն և Մորիսը հողին են հանձնում այն։ 
## Ծանոթագրություններ

## Արտաքին հղումներ
* ''Encyclopædia Britannica''

Կատեգորիա:Ամերիկացի դերասաններ
Կատեգորիա:Ամերիկացիներ իռլանդական սերմամբ
Կատեգորիա:Թատրոնի ամերիկացի դերասանուհիներ
Յոհան Միխաել Հայդն

**Յոհան Միխաել Հայդն** (, ), ավստրիացի կոմպոզիտոր, երաժիշտ։

Կոմպոզիտոր Յոզեֆ Հայդնի կրտսեր եղբայրն է։

## Կենսագրություն
Յոհան Միխայիլ Հայդնը ծնվել է Ռորաու գյուղում (Ստորին Ավստրիա)։ Նրա հայրը` Մատիաս Հայդնը, եղել է երաժիշտ-ֆոլկլորիստ, իսկ մայրը` տեղի ազնվականներից մեկի դղյակում պալատական խոհանոցի աշխատակից։ Հայրը նպաստել է այն բանին, որ երկու եղբայրներն էլ երգեցողություն սովորեն։ Որոշ աղբյուրների համաձայն` Հայդնը 1745 թվականից եղել է Վիեննայի Սուրբ Ստեփանոսի մայր տաճարի կապելլայի երգիչներից մեկը` այն լքելով 1745 թվականին։ 1757 թվականից եղել է Օրադիայի (Ռումինիա) եպիսկոպոսի պալատական կապելմայստերը։

1763 թվականից Հայդնը եղել է Լեոպոլդ Մոցարտին փոխարինողը Զալցբուրգի արքեպիսկոպոսի կապելլայի պալատական երգեհոնահարի և կոնցերտմայստերի պաշտոնում (1781 թվականին Վոլֆգանգ Մոցարտը տեղափոխվել է Վիեննա)։ Լեոպոլդ Մոցարտը Հայդնին անբարյացակամորեն էր վերաբերվում։ Արդյունքում Հայդնի ծառայակիցն է դառնում Վոլֆգանգ Ամադեուս Մոցարտը, ով, ի տարբերություն իր հոր, բարեկամաբար էր վերաբերվում Հայդնին։

Շնորհիվ իր կատարողական մեծ տվյալների` Հայդնը 1777 թվականին Սուրբ Երրորդության տաճարում զբաղեցրել է երգեհոնահարի պաշտոն։ 1804 թվականից եղել է Շվեդիայի երաժշտական ակադեմիայի անդամ։ Հետագայում զբաղվել է մանկավարժական գործունեությամբ. նրա աշակերտներից են եղել Կարլ Մարիա ֆոն Վեբերը, Ի. Վյոլֆլը, Անտոն Դիաբելին։
Մահացել է 1806 թվականի օգոստոսի 10-ին Զալցբուրգում։

Յոհան Հայդնը պատկերված է 1987 թվականի ավստրիական դրոշմանիշի վրա։

## Ստեղծագործություն
Հայդնի առավել նշանավոր ստեղծագործություններից են հոգևոր բնույթի գործերը։ Դրանցում նա հաջող ձևով համադրել են խիստ ոճի ավանդույթներն ու վիեննական դասական դպրոցի ձեռքբերումները։ Գործիքային երաժշտության ոլորտի արգասավոր հեղինակ է։ Հայդնի ստեղծագործությունները, որոնք նախատեսված են սիրողական երաժշտության համար (այդ թվում` տղամարդու ձայնի համար գրված վոկալ կվարտետները), ստեղծվել են` շնորհիվ գերմանական տեքստերին կատարած նրա անդրադարձի։ Նրա c-moll (1771) ռեքվիեմը իր ազդեցությունն է թողել Մոցարտի վրա, երբ վերջինս գրում էր իր ռեքվիեմը։

## Վերնագրի տեքստ
* Օպերա «Անդրոմեդա և Պերսևս» (1787)
* 46 սիմֆոնիա, որոնցից մեկը տևական ժամանակ սխալմամբ վերագրվել էր Վոլֆգանգ Մոցարտին
* 12 կոնցերտ
* 3 բալետ
* 20 մենուետ և պար
* 15 մարշ
* 40 մեսսա (32-ը` լատիներեն, 8 -ը` գերմաներեն)
* 19 ստեղծագործություն կլավիրի համար
* 3 ռեքվիեմ (մեկն ավարտված չէ)
* 7 կվինտետ
* 9 լարային քառյակ և 2 կվարտետ փողային գործիքներով
* 4 դուետ ալտի և ջութակի համար
* 5 կանտատ
* 16 հիմն
* 50 պրելյուդիա երգեհոնի համար և այլն

## Ծանոթագրություններ

## Գրականություն
* 
* 

Կատեգորիա:Ավստրիացի երաժիշտներ
Կատեգորիա:Ավստրիացի երգեհոնահարներ
Կատեգորիա:Ավստրիացի կոմպոզիտորներ
Կատեգորիա:Երգեհոնահարներ
Կատեգորիա:Շվեդիայի երաժշտության թագավորական ակադեմիայի անդամներ
Google Finance

**Google Finance**, Գուգլ ընկերությանը պատկանող ֆինանսական տեղեկատվական գործակալություն։

## Բովանդակություն
Google Finance կենցաղային սպասարկումը ներկայացնում է  անդրմիջազգային ընկերությունների մեծամասնության ֆինանսական տեղեկատվության հասանելիություն։ Հասանելի է կոմերցիոն ընկերությունների արժեքորոշման և արժեթղթերի, կոմյունիկեների և հաշվապահական հաշվետվությունների տեղեկատվությունը։ Յուրաքանչյուր ընկերություն արտացոլում է Google News և Google Blog Search նորությունների ագրեգատորներից արդյունքները։ Պատմական տվյալները հասանելի են Adobe Flash տեխնոլոգիայով կատարված գծագրերի տեսքով։

Կայքն առաջարկում է մի շարք ծառայություններ անձնական ֆինանսական տեղեկատվության ղեկավարման համար։

## Պատմություն
Google Inc ընկերությունը Google Finance սպասարկումը բացել է 2006 թվականի մարտի 21-ին։

2006 թվականի դեկտեմբերի 12-ին կատարվել է սկզբնական էջի նշանակալի փոփոխություն և սպասարկման լրացում։ Մասնավորապես հասանելի է դարձել տարադրամների և շուկայի տարբեր ասպեկտների մասին տեղեկատվությունը։ Ավելացվել է Google Trends գործիքը։ Ավելացվել են ավելի քան 40 տարվա արժեթղթերի արժեքորոշման պատմական տվյալներ։

2008 թվականի հունիսին հասանելի դարձան NASDAQ-ի և Նյու Յորքի ֆոնդային բորսայի արժեթղթերի ընթացիկ արժեքորոշումները` Google-ի հետ ընկերական համաձայնագրերի շրջանակում։

2008 թվականի նոյեմբերի 18-ին նախագծի էջերում սկսեցին հայտնվել գովազդներ։

2009 թվականի օգոստոս-սեպտեմբեր ամիսներին թողարկվեցին առաջատար ինդիկատորներ` Google Domestic Trends ներդրողների համար, որոնք հիմնված էին որոնողական հարցերի վերլուծության վրա։

## Տես նաև
* Yahoo! Finance
* Բլումբերգ

## Ծանոթագրություններ

## Արտաքին հղումներ
* Google Finance-ի պաշտոնական կայքը

Կատեգորիա:Գուգլ
Կատեգորիա:Գուգլի ծառայություններ
Ընդհանուր լեզվաբանություն

**Ընդհանուր լեզվաբանություն**, մարդկային լեզվի ընդհանուր գիտություն, որը կառուցվում է լեզվաբանական տարբեր ուղղությունների (պատմահամեմատական, կառուցվածքային և տիպաբանություն) և առանձին լեզուների ընդհանուր ու մասնավոր ուսումնասիրությունների հիման վրա։ Զբաղվում է լեզվի ծագման խնդրով, լեզվական իրականությունների և հասարակական-տնտեսական երևույթների փոխհարաբերությամբ, լեզվական ընդհանուր օրինաչափությունների խնդրով, լեզուների խաչասերումով, դիալեկտիկայով և այլն։ Այն համակարգում է լեզուների կազմակերպման, զարգացման և գործածության ընդհանուր օրենքները։ Դրանք կարող են իրականացվել երկու տարբերակով՝
[մինի|[Ֆերդինանդ դը Սոսյուր, «Ընդհանուր լեզվաբանություն» աշխատության հեղինակ]]
* *Ինդուկտիվ* – տիպաբանության միջոցով, լեզուների համեմատությամբ։ Դա թույլ է տալիս ուսումնասիրել ընդհանուր դրույթներ (բացարձակ ընդհանրություններ) և լեզուների մեծամասնության մասին դրույթներ (ստատիկ ընդհանրություններ)։ Օրինակ, բոլոր լեզուների համար ընդհանուր է համարվում այն փաստը, որ հնչյունները լինում են բաղաձայն և ձայնավոր։ Իսկ մեծամասնության համար ճիշտ է, որ ձայնավորների քանակը լեզվում երկուսից ավելի է։
* *Դեդուկտիվ* – լեզվի գործածության, խոսքի ու տեքստի առանձնահատկությունների ընդհանուր կանոնների ուսումնասիրմամբ։ 1950-ական թվականներից ընդհանուր լեզվաբանությունը սկսել է զբաղվել նաև լեզվի ու նրա կառուցվածքի ուսումնասիրմամբ։

Ընդհանուր լեզվաբանությունն ունի հետևյալ նպատակները.
* Լեզվի էության և բնույթի սահմանում
* Լեզվաբանության ասպեկտների, լեզվի բաժինների ու այն գիտությունների սահմանումը, որոնք ուսումնասիրում են լեզվի բաժինները՝ ձևաբանություն, բառագիտություն և այլն 
* Լեզուների համակարգում և դասակարգում
* Լեզվաբանական անալիզի, լեզվաբանության մեթոդների զարգացման ու համակարգման մշակում

Ընդհանուր լեզվաբանության բաժիններն են՝
* Արտաքին լեզվաբանություն – լեզվի ուսումնասիրումը որպես հասարակական երևույթ, լեզվի սոցիալական և մտածողության գործառույթները։
* Ներքին կամ կառուցվածքային լեզվաբանություն – ուսումնասիրում է լեզուն որպես համակարգ։ Դրանում այն առանձնացնում է միավորներ, կատեգորիաներ, մակարդակներ, կառուցվածք։ Դրա ուսումնասիրման առարկան լեզվական միավորների ուսումնասիրությունն է, նրա պարունակությունը։ Ներքին լեզվաբանության օբյեկտ են գրավոր խոսքը, հնչյունական կազմը, բառային կազմը։

## Տես նաև
* Լեզվաբանություն

## Գրականություն
* Գրիգոր Ղափանցյան, Ընդհանուր լեզվաբանություն, 148 էջ, Երևան «Հայպետհրատ» 1937
* Գևորգ Ջահուկյան, «Լեզվի համընդհանուր տեսություն» (ռուս., Մոսկվա, 1999, անգլ., 2003)

Կատեգորիա:Լեզվաբանություն
Աշոտ Արսենյան

**Աշոտ Եղիշեի Արսենյան** (հայտնի է նաև «Քլոս» մականվամբ, ), հայ գործարար, տեխնիկ-շինարար, քաղաքական գործիչ, «Ջերմուկ գրուպ» ՓԲԸ հիմնադիր և գործադիր տնօրենը, ՀՀ Ազգային Ժողովի 4-րդ և 6-րդ գումարման պատգամավոր, Ջերմուկի նախկին քաղաքապետ (1996-2002)։

## Կենսագրական տեղեկություններ
Աշոտ Եղիշեի Արսենյանը ծնվել է 1960 թվականի նոյեմբերի 14-ին Խորհրդային Հայաստանում՝ Վայոց ձորի մարզի Գնդեվազ գյուղում։ Իր ուսումնական ուղին սկսել է գյուղի միջնակարգ դպրոցում, ապա ուսումը շարունակել Կապան քաղաքի շինարարական տեխնիկումում, որը հաջողությամբ ավարտել է 1980 թվականին՝ ստանալով տեխնիկ-շինարարի մասնագիտացում։ 1980-1982 թվականներին ծառայել է խորհրդային բանակում։ Զինվորական ծառայությունից հետո Արսենյանը շարունակել է իր ուսումնական ուղին՝ 1984թ.-ին ընդունվելով Երևանի երկամյա շինարարության տեխնիկական առաջադիմության ժողովրդական համալսարանի Արդյունաբերության և քաղաքացիական շինարարության ֆակուլտետոը՝ անցնելով դասախոսությունների լրիվ դասընթացը, և հաջողությամբ ավարտել է այն 1986-ին։

## Աշխատանքային գործունեություն
1982 թվականից մինչև 1984 թվականը Արսենյանը աշխատել է որպես երկաթբետոնյա կոնստրուկցիաների ինժեներ «Ջերմուկշին» տրեստի նյութամատակարարման գրասենյակում՝ այդպիսով մասնագիտանալով բետոնի և մետաղական համակարգերի շինարարության ոլորտում։ Այնուհետև Աշոտ Արսենյանի մասնագիտական ուղին շարունակվել է Սուրենավանի նավթամթերքի բազայում, որտեղ նա ստանձնել է Ջերմուկի կայանի պետի պաշտոնը և երեք տարի շարունակ իրականացրել իրեն վստահված պարտականությունները։

## Քաղաքական գործունեություն
1996թ.-ին Աշոտ Արսենյանն ընտրվում է Ջերմուկի քաղաքապետ, վերրընտրվում է նաև 2-րդ անգամ 1999-ին և 3-րդ անգամ 2002-ին։ 2003 թ.-ից Արսենյանը ընտրվել է նաև որպես Հայաստանի Ազգային ժողովի պատգամավոր Հայաստանի Հանրապետական կուսակցության համամասնական ընտրակարգով և զբաղեցրել այդ պաշտոնը նախ 2003-ից 2007, իսկ այնուհետև  վերընտրվելով՝ նաև 2007-ից 2012 թվականներին։

## Անդամություն
Հայաստանի արդյունաբերողների և գործարարների միության վարչության, «Երկիր Նաիրի» հասարակական կազմակերպության պատվավոր անդամ։

## Ընտանիք
Ամուսնացած է, ունի երեք երեխա։

## Ծանոթագրություններ

Կատեգորիա:ՀՀ ԱԺ 6-րդ գումարման պատգամավորներ
Կատեգորիա:ՀՀԿ անդամներ
Կատեգորիա:Հայ գործարարներ
Կատեգորիա:Հայ շինարարներ
Կատեգորիա:Հայ քաղաքական գործիչներ
Աբել Բրագա

**Աբել Բրագա** (, ), բրազիլացի նախկին ֆուտբոլիստ (պաշտպան), այժմ մարզիչ։

## Կենսագրություն
Որպես ֆուտբոլիստ՝ Աբել Բրագան ամենամեծ հաջողությունների հասել է «Ֆլումինենսե» ակումբում 1970-ականներին․ «եռագույնների» հետ միասին Աբելը հաղթել է նահանգի չորս առաջնություններում։ 1977 թվականին նա նվաճել է իր 5-րդ տիտղոսը «Վասկո դը Գամայի» հետ։ Բրազիլիայի ազգային հավաքականի կազմում մասնակցել է մեկ պաշտոնական հանդիպման (և մի քանի ոչ պաշտոնական խաղերի)։

Դառնալով մարզիչ՝ նա նշանակալի հաջողությունների է հասել տարբեր թիմերի հետ։ Մասնավորապես «Վասկո դա Գամայի», «Ֆլամենգոյի» և «Ֆլումինենսեի» հետ նա չորս անգամ հաղթել է Ռիո դե Ժանեյրո նահանգի առաջնություններում, իսկ «Ինտերնասիոնալի» հետ ակումբի պատմության մեջ առաջին անգամ հաղթել է Լիբերտադորեսի գավաթի խաղարկությունում և աշխարհի ակումբային առաջնությունում 2006 թվականի։ 2008-2011 թվականներին գլխավորել է «Ալ Ջազիրա» ակումբը (Աբու Դաբի), որը 2011 թվականին նվաճել է «ոսկե դուբլ» ԱՄԷ-ի առաջնությունում։

2013 թվականի դեկտեմբերի 13-ին նա վերանշանակվել է «Ինտերնասիոնալի» գլխավոր մարզիչ։

2015-2016 թվականներին երկրորդ անգամ աշխատել է «Ալ Ջազիրայի» հետ։

2016 թվականի դեկտեմբերի 1-ին նշանակվել է «Ֆլումինենսեի» գլխավոր մարզիչ 2017 թվականի մրցաշրջանի համար։

## Ձեռքբերումներ
### Որպես ֆուտբոլիստ
* Ռիո դե Ժանեյրո նահանգի չեմպիոն (3) – 1971, 1973, 1975, 1976 (Ֆլումինենսե), 1977 (Վասկո դա Գամա)
* Աշխարհի առաջնության բրոնզե մեդալակիր – 1978

### Որպես մարզիչ
* Բրազիլիայի չեմպիոն – 2012
* Ռիո դե Ժանեյրո նահանգի չեմպիոն (4) – 2000 (Վասկո դա Գամա), 2004 (Ֆլամենգո), 2005, 2012 (Ֆլումիննեսե)
* Ռիու Գրանդի դու Սուլ նահանգի չեմպիոն (2) – 2008, 2014
* Պարանա նահանգի չեմպիոն (2) – 1998 (Ատլետիկո Պարանաենսե), 1999 (Կորիտիբա)
* Պերնամբուկու նահնգի չեմպիոն – 1987
* ԱՄԷ չեմպիոն – 2010/11
* ԱՄԷ գավաթակիր – 2010/11
* Լիբերտադորեսի գավաթի դափնեկիր – 2006
* ՖԻՖԱ աշխարհի ակումբային առաջնության հաղթող – 2006
* Դուբայի գավաթի դափնեկիր – 2008

## Ծանոթագրություններ

Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Կրուզեյրոյի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Վասկո դա Գամայի ֆուտբոլիստներ
Կատեգորիա:Ֆլումինենսեի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
X.com

**X.com**, առցանց բանկ է, որը 1999 թվականի նոյեմբերին ստեղծվեց Իլոն Մասկի կողմից։ Այն հետագայում դարձավ ՓեյՓալ։

## Բիզնես մոդել
Դա աշխարհի առաջին առցանց բանկերից մեկն էր։ Դրա ավանդները ապահովագրված էին FDIC- ով։ Այն համագործակցում էր Բարկլայսի հետ։ Ընկերությունը սկզբում ֆինանսավորվել է Մասկի և նրա գործարար ընկեր Գրեգ Կուրիի կողմից, որը հետագայում ֆինանսավորվել է Մասկի Տեսլա և ՍփեյսԷքս ընկերությունները։

## Պատմություն
2000 թվականի մարտին X.com- ը միաձուլեց իր հավակնոտ մրցակից ` Կոնֆինիտիի հետ։ Մասկը ամենամեծ բաժնետերն էր և նշանակվել էր որպես գլխավոր գործադիր տնօրեն։ 1999 թվականին, Կոնֆինիտիի արտադրանք ՓեյՓալը օգտագործողներին հնարավորություն տվեց ունենալ Palm Pilots՝ որի միջոցով հնարավոր էր միմյանց գումար փոխանցել։ Հետագայում, ՓեյՓալով հնարավոր եղավ գումար ուղարկել էլեկտրոնային նամակներով և ցանցով։ 2000 թվականի սեպտեմբերին Մասկը փոխարինվեց «Համերաշխության» համահիմնադիր Պիտեր Թիելով։ 2001 թվականի հունիսին X.com- ը վերանվանվեց ՓեյՓալ։

Մասկը 2017 թվականի հուլիսի 5-ին ՓեյՓալից գնեց X.com դոմեյնային անունը։

Մասկը 2017 թվականի հուլիսի 14-ին Թվիթթերում հայտարարեց «X.com- ի մեկնարկը»։ Էջը բաղկացած է դատարկ սպիտակ էջից` վերևի ձախ անկյունում գրված է « x »: Այն նաև ունի  «y» ցուցադրման պատվերով սխալ էջ։

## Տես նաև
* ՓեյՓալ

## Ծանոթագրություններ

Կատեգորիա:Իլոն Մասկ
Փոփոխական հոսանք

thumb|
**Փոփոխական հոսանք,** Էլեկտրական հոսանքն է, որը ժամանակի ընթացքում փոփոխվում է մեծությամբ և ուղղությամբ կամ, հատուկ դեպքերում, կարող է փոփոխվել մեծությամբ՝ հաստատուն պահելով ուղղությունը։

## Փոփոխական հոսանքի ընդհանուր հասկացություններ
Քանի որ փոփոխական հոսանքը ընդհանուր առմամբ փոփոխվում է էլեկտրական շղթայում ոչ միայն մեծությամբ, այլ նաև ուղղությամբ, համարվում է, որ այդ հոսանքի ուղղություններից մեկը հարաբերական բացասական է, իսկ մյուսը՝ հարաբերական դրական։
Փոփոխական հոսանքի մեծությունը տվյալ ժամանակում կոչվում է փոփոխական հոսանքի ակնթարթային արժեք։
Ամենամեծ ակնթարթային արժեքը կոչվում է հոսանքի ամպլիտուդ I_m ։

## Պարբերական փոփոխական հոսանք
Պարբերական փոփոխական հոսանքն այնպիսի էլեկտրական հոսանք է, որը հավասար պարբերությունների ընթացքում կրկնում է փոփոխությունների մեկ ամբողջական ցիկլ՝ վերադառնալով իր սկզբնական արժեքին։
T ժամանակը, որի ընթացքում փոփոխական պարբերական հոսանքը կատարում է փոփոխման լրիվ ցիկլ՝ վերադառնալով իր սկզբնական արժեքին կամ մեծությանը, կոչվում է փոփոխական հոսանքի պարբերություն։

Պարբերության հակառակ մեծությունը կոչվում է փոփոխական հոսանքի հաճախականություն։

: f = \frac{1}{T}, 
:որտեղ
: f — Փոփոխական հոսանքի հաճախականություն,
: T — Փոփոխական հոսանքի պարբերություն ։

Միավորների ՄՀ–ում հաճախականությունը չափվում է 1/Վրկ չափման միավորով։

## Փոփոխական սինուսոիդային հոսանք
ըՓոփոխական սինուսոիդային հոսանք կոչվում է այն հոսանքը, որը ժամանակի ընթացքում փոփոխվում է սինուսոիդային ներդաշնակ օրենքով։ Այդպիսի հոսանքը պարզագույն տիպի հոսանք է, որը չենք կարող ավելի պարզեցնել։

Այս հոսանքը բնորոշվում է հետևյալ բանաձևով՝

i = I_m \sin \omega t
::որտեղ
I_m — սինուսոիդային հոսանքի ամպլիտուդ,

\omega t — սինուսոիդային հոսանքի փուլ,

\omega — անկյունային հաճախություն,

t – ժամանակ։

Իսկ \omega = 2 \pi f = \frac {2\pi}{T}

:որտեղ՝

f — սինուսոիդային հոսանքի հաճախականություն,

T — սինուսոիդային հոսանքի պարբերություն։

i = I_m \sin \omega t բանաձևը ցույց է տալիս այն դեպքը, երբ սինուսոիդային հոսանքի փոփոխությունը սկսվում է t = 0 պահից, սակայն այն կարող է սկսվել ոչ զրո պահից։ Այդ դեպքում փոփոխական հոսանքի ակնթարթային արժեքը կընդունի հետևյալ տեսքը՝

i = I_m \sin ( \omega t + \psi ), որտեղ

( \omega t + \psi ) — տատանման փուլ;

\psi — անկյուն, որը կոչվում է սկզբնական փուլ։

Եթե i = I_m \sin ( \omega t + \psi ) բանաձևում ընդունենք t = 0, ապա կունենանք՝

\omega t = 0, \omega t + \psi = \psi и i_{t=0} = I_m \sin \psi.

Սինուսոիդային հոսանքի երկու փոփոխականներ փուլով համընկնում են, եթե նրանք ունենում են հավասար փուլեր, և հետևաբար միաժամանակ են հասնում իրենց զրոյական կամ միևնույն նշանի իրենց առավելագույն արժեքներին։

Սինուսոիդային հոսանքի երկու փոփոխականներ իրենց փուլերով շեղված են միմյանց հանդեպ, եթե նրանք ունենում են տարբեր փուլեր։

## Ծանոթագրություններ

Կատեգորիա:Էլեկտրականություն
Կատեգորիա:Էլեկտրատեխնիկա
Հասկովո

**Հասկովո** (), քաղաք Բուլղարիայում։ Տեղակայված է Հասկովոյի մարզում, Հասկովո համայնքի մի մասն է կազմում։

## Գտնվելու վայր
Հասկովոն գտնվում է Բուլղարիայի հարավային մասում և Հասկովոյի մարզի տարածաշրջանային կենտրոնն է։ Քաղաքը գտնվում է Հունաստանի և Թուրքիայի սահմանի մոտ։

## Ջրեր
Այստեղից սկիզբ են առնում Բանսկա, Հասկովսկա և Հարմանլյսկա գետերը։

## Պատմություն
Քաղաքը ունի ավելի քան հազար տարվա պատմություն։

Ըստ հնագետների, ժամանակակից քաղաքի տարածքում առաջին բնակավայրը առաջացել է Նեոլիթի կեսին՝ մ.թ.ա. 5000-ական թվականներին։

1230 թվականի մարտի 9-ին Կլոկոտնիցա գյուղի ճակատամարտում, Հասկովոյի մոտ ցար Իվան Ասեն II-ը հաղթեց կայսր Թեոդոր Կոմենուսի զորքերին, որը ներխուժել էր բուլղարական հողերը, չնայած նախկինում ստորագրված խաղաղության պայմանագրին։

1950-ական թվականներին քաղաքը ծխախոտի արդյունաբերության հիմնական կենտրոնն էր։ 1957 թվականների սկզբի դրությամբ գործել են մի քանի բամբակի և մետաքսի վերամշակող ձեռնարկություններ, ինչպես նաև սննդի արդյունաբերության ձեռնարկություններ (ցեմենտներ և նավթամթերքներ)։ Բացի այդ, քաղաքի բնակչության մի մասն զբաղվել է գյուղատնտեսության ոլորտում (Հասկովո մարզում գինու մշակման գործում)։

1977 թվականին Հասկովոն Դիմիտրովգրադի հետ միասնական արդյունաբերական հանգույց էր, որը ճարտարագիտության և (այստեղ արտադրում էին քիմիական, սննդամթերքի և ծխախոտի համար նախատեսված սարքավորումներ) երկրի ծխախոտային արդյունաբերության կենտրոնն էր (Եվրոպայում գործող խոշորագույն ծխախոտային գործարաններից մեկը` «Տրակիան»)։

1981 թվականին Հասկովոյում հանձնվել է անօրինական քիմիական գործարան։

1985 թվականին՝ քաղաքի հազարամյակի պատվին, քաղաքի կենտրոնում կառուցվել է «Մեմորիալ» մատուռը։

1986 թվականի սկզբին Հասկովոն արդյունաբերական կենտրոն էր, որի տնտեսությունը հիմք հանդիսացավ մեքենաշինության, տեքստիլ, ծխախոտի և սննդի արդյունաբերության ձեռնարկություներում։

## Բնակչության դինամիկան

### Կրոններ
Քրիստոնյաները` 85%, մուսուլմանները` 15%։

## Քարտեզներ
* Էլեկտրոնային դիրքը քարտեզի վրա bgmaps.com
* Էլեկտրոնային դիրքը քարտեզի վրա emaps.bg
* Էլեկտրոնային դիրքը քարտեզի վրա Google

## Ծանոթագրություններ

## Արտաքին հղումներ
* Հասկովո համայնքի կայքը
* Սուրբ Կույսի մոնումենտը  և Հասկովոյի Մանկան քաղաքը 
* Հասկովոյի մարզի վարչության կայքը 
* Հասկովոյի տեղեկատվական պորտալը
* Հասկովոյի առցանց ուղեցույցը
* Հասկովոյի  նորությունների կայքը - '''novinarug.com''' 

## Պատկերասրահ

Պատկեր:Haskovo-bogorodica-right1.JPG|
Պատկեր:Haskovo-chitalishte-Zarya.JPG|
Պատկեր:Haskovo-djamia1393.JPG|

* thumb|200x200pxthumb|222x222px բնակչություն

Կատեգորիա:Բնակավայրեր այբբենական կարգով
Կատեգորիա:Բուլղարիայի քաղաքներ
Ումբերլիտո Բորժես

**Ումբերլիտո Բորժես Թեյշեյրա** կամ պարզապես **Բորժես** (, ), բրազիլիացի ֆուտբոլիստ, «Պոնտե Պրետա» ակումբի հարձակվող։

## Կենսագրություն
Մինչև 23 տարեկանը Ումբերլիտո Բորժեսը խաղացել է ստորին լիգաների ակումբներում։ 2004 թվականին հանդես է եկել «Սան Կաետանո» ակումբի կազմում, որը այդ ժամանակ Բրազիլիայում ամենաուժեղ ակումբներից էր։

2005 թվականին «Պարանայի» կազմում դարձել է 19 գոլի հեղինակ և ճանաչվել Բրազիլիայի առաջնության երկրորդ ռմբարկու՝ միայն երեք գոլով հետ մնալով Ռոմարիոյից։ Այնուհետև ֆուտբոլիստը կարճ ժամանակով մեկնել է Ճապոնիա, որտեղ դարձել է 2-րդ դիվիզիոնի լավագույն ռմբարկու։

Բրազիլիա վերադառնալուց հետո Բորժեսն սկսել է խաղալ «Սան Պաուլոյում»։ 2007 թվականին 7 գոլ է հեղինակել ազգային առաջնությունում, ինչը նրան թույլ է տվել կիսել իր ակումբի լավագույն ռմբարկուի կոչումը Դագոբերտոյի և Ռոժերիո Սենիի հետ։

2008 թվականին Բորժեսը 10 գոլ է խփել Պաուլիստա լիգայում։ Բացի այդ, Բրազիլիայի 2008 թվականի առաջնությունում խաղացողը 16 գոլ է խփել։ Նույն տարվա նոյեմբերի 8-ին առաջին անգամ ձևակերպել է հեթ տրիկ «Պորտուգեզա» ակումբի դեմ խաղում։ «Սան Պաուլոն» դարձել է Բրազիլիայի չեմպիոն, իսկ Բորժեսն ընդգրկվել է առաջնության խորհրդանշական հավաքականում՝ ստանալով Արծաթե գնդակ։

2009 թվականին Բորժեսը դերձել է իր ակումբի լավագույն ռմբարկուն Լիբերտադորեսի գավաթի խաղարկությունում։ Մրցաշարի ավարտից երեք տուր առաջ «Սան Պաուլոն»  գլխավորել էր «Սերիա Ա» մրցաշարային աղյուասկը։

2010 թվականին Բորժեսը տեղափոխվել է «Գրեմիո» իր թիմակից Լեանդրոյի հետ միասին։ «Գրեմիոյի» կազմում իր նորամուտը կատարել է «Պելոտաս» ակումբի դեմ խաղում։

2011 թվականի մայիսի 30-ին նա «Սանտոս» ակումբի հետ պայմանագիր է կնքել մինչև 2012 թվականի դեկտեմբերի 31-ը։ 2012 թվականի հուլիսի 5-ին Բորժեսը խզել է պայմանագիրը «Սանտոսի» հետ։

2012 թվականի հուլիսի 10-ին խաղացողը «Քրուզեյրոյի» հետ պայմանագիր է կնքել մինչև 2014 թվականի վերջը։ 2012 թվականի հուլիսի 15-ին հարձակվողը կատարել է իր նորամուտն ակումբի կազմում՝ մասնակցելով Բրազիլիայի առաջնության 9-րդ տուրի՝ «Գրեմիոյի» դեմ խաղին։ 2012 թվականի հուլիսի 22-ին Բրազիլիայի առաջնության 11-րդ տուրի՝ «Ֆլամենգո» ակումբի դեմ խաղի 44-րդ րոպեին Բորժեսը հեղինակել է խաղի միակ գոլը, որ նրա առաջին գոլն էր Բելու Հորիզոնտիի ակումբի կազմում։ Բորժեսն օգնել է իր թիմին դառնալ Բրազիլիայի չեմպիոն 2013 թվականին։

2011 թվականի սեպտեմբերի 28-ին Բորժեսը կատարել է իր նորամուտը Բրազիլիայի ազգային հավաքականի կազմում՝ մասնակցելով Ամերիկայի Սուպերկլասիկոյին ընդդեմ Արգենտինայի հավաքականի․ Բորժեսը դաշտ է դուրս եկել մեկնարկային կազմում, իսկ հանդիպման 73-րդ րոպեին նրան փոխարինել է Ֆրեդը։

## Ձեռքբերումներ
; Թիմը
* Բրազիլիայի չեմպիոն]] (4) – 2007, 2008, 2013, 2014
* Պաուլիստա լիգայի չեմպիոն (1) – 2012
* Մինեյրո լիգայի չեմպիոն (1) – 2014
; Անձնական
* Արծաթե գնդակ Բրազիլիայի առաջնության խորհրդանշական հավաքականի մասնակցին (1) – 2008
* Բրազիլիայի առաջնության լավագույն ռմբարկու (1) – 2011
* Ճապոնիայի առաջնության 2-րդ դիվիզիոնի լավագույն ռմբարկու (1) – 2006

## Ծանոթագրություն

Կատեգորիա:Բրազիլացի ֆուտբոլիստներ
Կատեգորիա:Կրուզեյրոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Գրեմիոյի ֆուտբոլիստներ
Կատեգորիա:Սան Պաուլուի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Պոնտե Պրետայի ֆուտբոլիստներ
Թալիա (Քարիս)

մինի|աջից|Թալիա ( Քարիսներից մեկը)
**Թալիա** (), կատակերգության և պոեզիայի մուսան հին հունական դիցաբանության մեջ։ Պատկերվում էր երիտասարդ աղջկա տեսքով, հովվական ցուպը (երբեմն՝ դափը) աջ ձեռքին, իսկ գլխին՝ բաղեղից պսակ։ Թալիայի սանը դերասանն է, նրա տաճարը՝ թատրոնը։ Թալիայից և Ապոլլոնից ծնվում են կորիբանտները՝ Կիբելեի քրմերը։ Զևսը, վերածվելով անգղի, ամուսնանում է Թալիայի հետ։ Վերջինս, վախենալով Հերայի խանդից, թաքնվում է հողի խորքում, որտեղ նրանից ծնվում են սատանայական արարածներ՝ պալիկներ։
Թալիան երեք Քարիսներից (երբեմն տառադարձվում է Քարիտ) մեկն է՝ Եփրոսինա (Ուրախություն), Թալիա (Ծաղկուն) և Ագլայա (Փայլուն)։ Քարիսները ուղեկցում էին Հերմեսին, Ափրոդիտեին, Դիոնիսոսին և մյուս աստվածներին։ Հռոմեական դիցաբանության մեջ Քարիսներն ստացել են Գրացիաներ անունը։ Օրքոմենեում Քարիսներին պատկերել են առանց մարդկային գծերի, հասարակ քարե սյուների միջոցով. հետագայում սկսել են նրանց պատկերել երկար խիտոններ հագած, իսկ Ք. Ա. 3-րդ դարից սկսած, մերկացած, գեղեցիկ աղջիկների տեսքով։ Այլաբանորեն Քարիսներ-Գրացիաներ արտահայտությունն օգտագործում են բոլոր կատարելություններով օժտված գեղեցկուհիներին բնորոշելու իմաստով՝ երբեմն հեգնական իմաստով՝ «Մոսկվայի երիտասարդ Գրացիաները սկզբում ոտքից գլուխ լուռ դիտում են Տատյանային» (Պուշկին «Եվգենի Օնեգին»)։ Թալիայի անունով է կոչվել 1852 թվականին հայտնաբերված Թալիա աստերոիդը։

## Ծանոթագրություններ

## Գրականություն
* William Smith (lexicographer); *Dictionary of Greek and Roman Biography and Mythology*, London (1873). "Thaleia" 3.
* Macrobe, *Saturnales* ''lire en ligne'', archive, V, 19, 15.

## Արտաքին հղումներ

* The Theoi Project, "Thaleia" (nymph)

Կատեգորիա:Դիցաբանական կերպարներ այբբենական կարգով
Կատեգորիա:Հին հունական դիցաբանություն
Կատեգորիա:Հին հունական առասպելաբանություն
Կատեգորիա:Մուսաներ
Ոսկե դպրոց

**«Ոսկե Դպրոց»**, հայկական կատակերգական սիթքոմ։ Հեռաձարկվել է «Արմենիա Պրեմիում» հեռուստաալիքով։ Պրեմիերան տեղի է ունեցել 2017 թվականի հոկտեմբերի 17-ին և ավարտվել է 2018 թվականի դեկտեմբերի 31-ին։

Սիթքոմը հեռարձակվել է նաև «Արմենիա ՀԸ» եթերում։

## Սյուժե
Ռոբերտ Թովմասյանը 30-ին մոտ երիտասարդ է։ 25 տարեկանում ֆինանսական խնդիրների պատճառով կողոպտում է մաքսայինի կաշառակեր պետի տունը։

Կողոպուտից հետո ոստիկանները սկսում են հետապնդել Ռոբին, և նա թանկարժեք քարերով ու ոսկով պայուսակը ստիպված թաքցնում է հողի տակ։ 5 տարի բանտում անցկացնելուց հետո Ռոբը դուրս է գալիս և հայտնաբերում, որ թաքցրած պայուսակի հողատարածքի վրա կառուցվել է դպրոց։ Նա խաբեությամբ աշխատանքի է ընդունվում դպրոցում՝ որպես պատմության ուսուցիչ, որպեսզի կարողանա ընթացքում փորել և հանել պայուսակը։ Պարզվում է, որ Ռոբը պետք է դասավանդի դպրոցի ամենաանկարգ 11-ի Բ դասարանին, որի աշակերտները նրա կյանքը վերածում են դժոխքի։ Այս ամենի մեջ Ռոբի կյանքում կա միակ լուսավոր կետը. նա սիրահարվում է դասարանի դասղեկ Լուսինեին, որը երկար տարիներ ընկերություն է անում Արմենի հետ և պատրաստվում է նշանվել։

## Դերերում

*
*
*
* 
*
* 
* 
* 
*

## Ծանոթագրություններ

Կատեգորիա:Հայկական հեռուստասերիալներ
Մարուսյա Վահրամյան

**Մարուսյա Վահրամյան** (օրիորդական ազգանունը` Առաքելյան, ), հայ նկարիչ, երաժիշտ։

Գրիգոր Վահրամյանի կինը, Վարդան Վահրամյանի մայրը։

## Կենսագրություն
Մարուսյա Առաքելյանը ծնվել է 1919 թվականին Ռուսաստանի Արմավիր քաղաքում։ Մանուկ հասակում ընտանիքի հետ տեղափոխվել է Իրան և բնակություն հաստատել Թավրիզում։ Սովորել է տեղի հայկական դպրոցում։ Նկարչություն է սովորել Մոսկվայից Թավրիզ ժամանած Գրիգոր Վահրամյանի մոտ։ Մարուսյայի կտավները ցուցադրվել են Թավրիզում կայացած տարբեր ցուցահանդեսներում։ 1958 թվականին Մարուսյան ամուսնացել է իր վարպետի` Գրիգոր Վահրամյանի հետ։

Մարուսյայի ստեղծագործություններն ունեն դասական արմատներ և ուժեղ սիմվոլիկա։ Մարուսյան պատկերել է Ուրմիայի և Մարաղայի բնությունը, Թավրիզի գեղատեսիլ վայրերը։ Նա նաև փորագրել է փայտի և արծաթի վրա։

Մարուսյա Վահրամյանը զբաղվել է նաև երաժշտությամբ, դասավանդել է նկարչություն և երաժշտություն, երեխաներին ուսուցանել է դաշնամուր նվագել։ 1938-1939 թվականներին խաղացել է թատրոնում` Շուշանիկ Արամյանի խմբում։ Հանդես է եկել Գաբրիել Սունդուկյանի «Խաթաբալա», «Քանդած օջախ», Լևոն Շանթի «Ինկած բերդի իշխանուհին» բեմադրություններում։

Շուրջ երեսուն տարի Մարուսյան զբաղված է եղել թատերական գործունեությամբ, ղեկավարել է տասը հոգանոց մի խումբ։ 2008 թվականին Մարուսյան Թավրիզի հայ թատրոնում բեմադրել է «Կոմիտաս» ներկայացումը։

Մարուսյան մահացել է 2012 թվականի հուլիսին` Թավրիզում։

2013 թվականին ռեժիսոր Նավիդ Միխաքը նկարահանել է «Մարուսյան» ֆիլմը, որը նույն թվականի հուլիսի 13-ին ցուցադրվել է Երևանում` Ոսկե ծիրան կինոփառատոնի արտամրցութային ծրագրում։

## Գրականություն
* Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։

## Ծանոթագրություններ

Կատեգորիա:Իրանահայ երաժիշտներ
Կատեգորիա:Իրանահայ նկարիչներ
Կատեգորիա:Հայ երկարակյացներ
Սեդրակ Սարոյան

**Սեդրակ (Սեյրան) Ֆիրդուսի Սարոյան** (), հայ ռազմական և քաղաքական գործիչ, գեներալ-մայոր (2000 թ․), Հայաստանի Ազգային ժողովի 5-րդ և 6-րդ գումարման պատգամավոր։

## Կրթություն
Սեյրան Սարոյանը 1993 թվականին ավարտել է ՀՀ պաշտպանության նախարարության բարձրագույն ակադեմիական կուրսերը, 2006 թվականին՝ ՌԴ զինված ուժերի գլխավոր շտաբի ռազմական ակադեմիան` «Պետության ռազմական անվտանգություն» մասնագիտությամբ։

## Ծառայություն
1985-1987 թվականներին Սեյրան Սարոյանը ծառայել է խորհրդային բանակում։ Ակտիվ մասնակցություն է ունեցել Ղարաբաղյան շարժմանը։ Նրա հրամանատարությամբ գործող ջոկատը, հետագայում «Արծվիկ-10» գումարտակը մարտնչել են Քարվաճառ, Քաշաթաղի, Կովսականի ազատագրման ճակատամարտերում։ 1993 թվականից մինչև 2007 թվականը եղելէ ՀՀ զինված ուժերում գնդի, բրիգադի, բանակային 2-րդ, ապա 4-րդ կորպուսի հրամանատար։

## Կոչումներ և պարգևներ
2000 թվականին նրան շոնրհվել է գեներալ-մայորի կոչում։ 1994 թվականին ՀՀ նախագահի կողմից պարգևատրվել է «Արիության մեդալով», 1996 թվականին՝ «Մարտական խաչ», իսկ 2006 թ․-ին՝ «Հայրենիքին մատուցված ծառայությունների համար» առաջին աստիճանի մեդալներով։ ՀՀ պաշտպանության նախարարի կողմից 1997 թվականին պարգևատրվել է «Մարշալ Բաղրամյան», 2002 թ․-ին՝ «Դրաստամատ Կանայան», 2003 և 2004 թվականներին՝ «Անբասիր ծառայության համար» առաջին և երկրորդ աստիճանի մեդալներով։

## Քաղաքական գործունեություն
2007 թվականի մայիսի 12-ին մեծամասնական ընտրակարգով թիվ 19 ընտրատարածքից ընտրվել է Ազգային ժողովի 5-րդ գումարման պատգամավոր։
2018 թվականին հեռացել է ՀՀԿ-ից ու քաղաքականությունից։

Մահացել է 2022 թվականի օգոստոսի 13-ին։

## Ընտանիք
Ամուսնացած էր, ունի չորս երեխա։

## Ծանոթագրություններ

Կատեգորիա:21-րդ դարի հայ քաղաքական գործիչներ
Կատեգորիա:ՀՀ ԱԺ 5-րդ գումարման պատգամավորներ
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:ՀՀ զինված ուժերի գեներալ-մայորներ
Շարանտ գավառի համայնքների ցանկ

Ֆրանսիայի Նոր Ակվիտանիա մարզի Շարանտ գավառի 383 համայնքները հետևյալն են.

աջից|250px

## Ծանոթագրություններ

Կատեգորիա:Շարանտ գավառի բնակավայրեր
Վան ՖԱ (1990-1997)

**«Վան» ֆուտբոլային ակումբ**, հայկական ֆուտբոլային ակումբ Երևան քաղաքում, որը հիմնադրվել է 1990 թվականին։

## Պատմություն
Անվանումը եկել է հայկական պատմական քաղաքից, որը ժամանակին եղել է Հայաստանի մայրաքաղաքը (այժմ Թուրքիայում)։ Ակումբը մասնակցել է Հայաստանի ֆուտբոլի առաջին առաջնությանը, որտեղ զբաղեցրել է հինգերորդ տեղը։ Վեց խաղաշրջանների ընթացքում ակումբը անընդհատ մասնակցել է բարձրագույն խմբի առաջնությանը, սակայն լուծարվել է 1997 թվականին, առաջնության ավարտից հետո։

## Նվաճումներ
### [[Հայաստանի ֆուտբոլի առաջնություն|Ազգային առաջնություն]]

; 4-րդ տեղը Հայաստանի առաջնությունում (2)
; 1992, 
1993
**[[Հայաստանի Անկախության Գավաթ]] կիսաեզրափակիչ** (1) Հայաստանի Անկախության Գավաթ 1992
 
### Ամենախոշոր հաղթանակներ ու պարտություններ
**Ամենախոշոր հաղթանակներ**
*Հայաստանի ֆուտբոլի առաջնություն*

* **«Վան»** — Արաբկիր ՖԱ — **10:0** (1993 թվական)
* **«Վան»** — Արագած ՖԱ — **11:1** (1995/96 թվական)

*Հայաստանի Անկախության Գավաթ*
* Քասախ — **«Վան»** — **0:7** (1996/97 թվական)

**Ամենախոշոր պարտություններ**

*Հայաստանի ֆուտբոլի առաջնություն*
* **«Վան»** — Արարատ Երևան ՖԱ — **2:10** (1994 թվական)

*Հայաստանի Անկախության Գավաթ*
* **«Վան»** — Բանանց ՖԱ — **0:7** (1993 թվական)

**Առավել արդյունավետ խաղեր**

*Հայաստանի ֆուտբոլի առաջնություն*
* Կիլիկիա ՖԱ — **«Վան»** — **7:5** (1992 թվական)
* **«Վան»** — Արարատ Երևան ՖԱ — **2:10** (1994 թվական)
* **«Վան»** — Արագած ՖԱ — **11:1** (1995/96 թվական)

*Հայաստանի Անկախության Գավաթ*
* **«Վան»** — Դվին ՖԱ — **7:1** (1995/96 թվական)

## Ակումբի ռեկորդակիրներ

## Գլխավոր մարզիչներ
*  Ազատ Մանգասարյան (1992)
*  Արսեն Չիլինգարյան (1992 — 1993)
*  Էդուարդ Ասոյան (1993 — 1995)
*  Վարուժան Սուքիասյան (1995)
*  Լևոն Հակոբյան (1996)
*  Աշոտ Խաչատրյան (1996 — 1997)

## Ծանոթագրություններ

## Արտաքին հղումներ
* Պրոֆիլ klisf.info 
* Պրոֆիլ weltfussballarchiv.com  
* Պրոֆիլ rsssf.com 
* Պրոֆիլ foot.dk  

Կատեգորիա:1990 հիմնադրումներ Հայաստանում
Կատեգորիա:Երևանի ֆուտբոլային ակումբներ
Կատեգորիա:Հայկական ֆուտբոլային ակումբներ
Կատեգորիա:Սպորտը Երևանում
Կատեգորիա:Ֆուտբոլային ակումբներ այբբենական կարգով
Ռուդոլֆինում

thumb|300px|Ռուդոլֆինումի դիմային հատվածը

**Ռուդոլֆինում**, շինություն Պրահայում (Չեխիա)։ Կառուցված է նոր վերածննդյան ոճով և գտնվում է Վլտավա գետի ափին, Յան Պալախի հրապարակում։ 1885 թվականից, բացումից ի վեր այն կապված է արվեստի ու երաժշտության հետ։ Այժմ շենքում տեղակայված են Չեխիայի ֆիլհարմոնիկ նվագախումբն ու Ռուդոլֆինում պատկերասրահը։ Դրա ամենամեծ Դվորժակ դահլիճը Պրահայի գարուն միջազգային երաժշտական փառատոնի անցկացման վայրերից է և հայտնի է իր գերազանց ակուստիկայով։

## Ընդհանուր տեղեկություններ
Ռուդոլֆինումը մշտական գործունեության վայր է Չեխիայի ֆիլհարմոնիկ նվագախմբի համար 1946 թվականից։ Այն յուրաքանչյուր տարի հունիսին հյուրընկալում է Չեխիայի գարուն միջազգային երաժշտական փառատոնը։
Շենքը նախագծվել է ճարտարապետ Ժոզեֆ Զիթեքի և նրա աշակերտ Ժոզեֆ Շուլցի կողմից և բացվել է 1885 թվականի փետրվարի 8-ին։ Այն կոչվել է Ավստրիայի արքա Ռուդոլֆի անունով, ով ղեկավարում էր շենքի բացման ժամանակաշրջանում։ 1919-1939 թվականներին շենքը ծառայել է որպես Չեխոսլովակիայի խորհրդարանի նստավայր։
Ռուդոլֆինումի Դվորժակ սրահը Եվրոպայի ամենահին համերգային սրահներից մեկն է և հայտնի է իր գերազանց ակուստիկյի համար։ 1896 թվականի հունվարի 8-ին Անտոնին Դվորժակն անձամբ է ղեկավարել Չեխիայի ֆիլհարմոնիկ նվագախմբի համերգը, որն առաջինն էր սրահում։
Շենքում է գտնվում նաև Ռուդոլֆինում պատկերասրահը, որը մասնագիտացած է հիմնականում ժամանակակից արվեստի ուղղությամբ։ Անցկացված հիմնական ցուցահանդեսներն են. *Լուսանկարիչ, նկարիչ, առեղծված* (Ֆրանտիսեկ Դրտիկոլ, 1998), *Ռետրոսպեկտիվ* (Սինդի Շերման, 1998), *1840-1950 թվականների չեխական լուսանկարչություն* (Աննելիս Շտրբա, 2005), *Քնած հրեշտակները* (Գոթֆրիդ Հելնյուն, 2008)։

## Պատկերասրահ

File:Rudolfinum concert hall.jpg|Դվորժակ դահլիճ
File:Praha Rudolfinum isometric.jpg|Ռուդոլֆինումը Լենտա բլուրից
File:Prague Autumn Penderecki.JPG|Պրահայի գարուն միջազգային երաժշտական փառատոն, 2008
File:Rudolfinum v noci.jpg|Ռուդոլֆինումը գիշերով


## Ծանոթագրություններ

## Արտաքին հղումներ
* Ռուդոլֆինումի պաշտոնական կայք

Կատեգորիա:Նեոռենեսանս ճարտարապետություն
Կատեգորիա:Պրահայի թանգարաններ
Կատեգորիա:Պրահայի շենքեր և կառույցներ
Բրիան Կաբեսաս

**Բրիան Ալֆրեդո Կաբեսաս Սեգուդո** (, ), էկվադորցի ֆուտբոլիստ, «Պանատինաիկոս» ակումբի և Էկվադորի հավաքականի կիսապաշտպան։

## Ակումբային կարեիերա
thumb|right|190px|Կաբեսասը Էկվադորի երիտասարդական հավաքականի կազմում
Կաբեսասն «Ինդեպենդենտե դել Վալե» ակումբի սան է։ 2012 թվականի դեկտեմբերի 15-ին «ԼԴՈւ Լոխա» ակումբի դեմ խաղի ժամանակ նա կատարել է իր նորամուտը Էկվադորի առաջնությունում։ 2015 թվականի փետրվարի 16-ին Գուայակիլի «Բարսելոնա» ակումբի դեմ խաղում նա խփել է իր առաջին գոլը «Ինդեպենդենտե» ակումբի կազմում։ 2016 թվականի Լիբերտադորեսի գավաթի խաղարկության շրջանակներում նա մասնակցել է բրազիլիական «Ատլետիկո Մինեյրո» և արգենտինական «Բոկա Խունիորս» ակումբների բեմ խաղերին։ Կաբեսասը խփել է երեք գոլ և թիմին օգնել է առաջին անգամ դուրս գալ մրցաշարի եզրափակիչ։

2016 թվականի ամռանը Կաբեսասը տեղափոխվել է իտալական «Ատալանտա» ակումբ՝ կնքելով պայմանագիր հինգ տարով։ 2017 թվականի ապրիլի 15-ին «Ռոմա» ակումբի դեմ խաղի ժամանակ նա կատարել է իր նորամուտը իտալական Սերիա Ա-ում։

2017 թվականի ամռանը Կաբեսասը խաղային պրակտիկա ձեռք բերելու համար վարձավճարով տեղափոխվել է հունական «Պանաթինաիկոս» ակումբ։ Օգոստոսի 20-ին «Պլատանյաս» ակումբի դեմ խաղի ժամանակ նա իր նորամուտն է կատարել հունական Սուպերլիգայում։

## Միջազգային կարիերա
2013 թվականին Կաբեսասը մասնակցել է Հարավային Ամերիկայի պատանեկան առաջնությանը, որը կայացել է Արգենտինայում։ Մրցաշարի ընթացքում նա մասնակցել է Արգենտինայի, Վենեսուելայի, Կոլումբիայի և Պարագվայի հավաքականների հետ խաղերին։

2017 թվականին Կաբեսասը Էկվադորի երիտասարդական հավաքականի կազմում նվաճել է արծաթե մեդալ Հարավային Ամերիկայի երիտասարդական առաջնությունում։ Մրցաշարի ընթացքում նա խաղացել է Չիլիի, Պարագվայի, Վենեսուելայի, Ուրուգվայի, Արգենտինայի, և երկու անգամ էլ Կոլումբիայի և Բրազիլիայի հավաքականների հետ խաղերին։ Կաբեսասն այս մրցաշարում խփել է հինգ գոլ և Լաուտարո Մարտինեսի, Ռոդրիգո Ամարալեմի և Մարսելո Տորեսի հետ ճանաչվել է մրցաշրջանի լավագույն ռմբարկու։

Նույն թվականին Կաբեսասը մասնակցել է աշխարհի երիտասարդական առաջնությանը, որը կայացել է Հարավային Կորեայում։ Մրցաշարում նա խաղացել է ԱՄՆ-ի, Սաուդյան Արաբիայի և Սենեգալի հավաքականների դեմ։ Ամերիկայի Միացյալ Նահանգների հավաքականի հետ խաղի ժամանակ Կաբեսասը դարձել է դուբլի հեղինակ։

2017 թվականի փետրվարի 23-ին Հոնդուրասի հավաքականի հետ ընկերական խաղի ժամանակ Կաբեսասն  իր նորամուտն է կատարել Էկվադորի ազգային հավաքականի կազմում։

## Ձեռքբերումներ
**Ակումբային**

 **«Ինդեպենդենտե դել Վալե»**
* Լիբերտադորեսի գավաթի խաղարկության եզրափակչի մասնակից — 2016

**Միջազգային**

 **Էկվադոր (մինչև 20)**
*  Հարավային Ամերիկայի առաջնություն երիտասարդական հավաքականների միջև — 2017

**Անհատական**

* Հարավային Ամերիկայի երիտասարդական առաջնության լավագույն ռմբարկու (5 գոլ) — 2017

## Ծանոթագրություններ

## Արտաքին հղումներ
* Ֆուտբոլիստի վիճակագրությոնը soccerway կայքում
* Ֆուտբոլիստի էջը sports.ru կայքում

Կատեգորիա:Ավելինոյի ֆուտբոլիստներ
Կատեգորիա:Էկվադորի հավաքականի ֆուտբոլիստներ
Կատեգորիա:Էկվադորցի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Երկու սառնամանիք

**Երկու սառնամանիք** (), բելառուսական ժողովրդական հեքիաթ։

## Սյուժե
Հեքիաթը պատմում է երկու եղբայր սառնամանիքների մասին, որոնցից մեկի անունը Կարմիր Քիթ էր, իսկ մյուսը Կապույտ Քիթն էր, ովքեր գիշերով զբոսնում ու գովում էին իրար։ Ուշ գիշերով նրանք ցատկոտում էին ծառից-ծառ, վախեցնում նապաստակներին, հետո հոգնում են անտառից, գնում գյուղ, ու սկսում տանիքների վրայով թռչկոտել։ Կապույտ Քիթը ասում է, որ բոլորը վախենում են իրենից, և թաքնվել են իրենց խրճիթներում, իսկ Կարմիր Քիթը ասում է, որ եթե մեկնումեկը փորձի դուրս գալ, նրան կսառեցնեն։ Կամաց-կամաց սկսում է լուսանալ, վառարանների խողովակներից ծուխ է բարձրանում, մարդիկ տներից դուրս են գալիս, կեսը գնում են անտառ, կեսը փայտ կոտրելու են գնում։ Կարմիր Քիթը առաջարկում է, դաշտ գնալ, և այդպես էլ անում են։ Դաշտում նրանք մի գյուղացի, ու մի պան են տեսնում, Կարմիր Քիթը գնում է գյուղացու հետևից, իսկ Կապույտ Քիթը պանի հետևից։ Եվ նրանք միասին գնացին ճամփորդներին սառեցնելու։ Կապույտ Քիթը հասնում է պանին, այնպես սառեցնում, որ համարյա մահի է հասցնում, իսկ այդ ժամանակ Կարմիր Քիթը հասնում է գյուղացուն, որ սառեցնի, գյուղացին զգում է, որ սառում է, իջնում է սահնակից, ոտքերը դոփում, ձեռքերով ծափ տալիս, վազվզում տաքանում նստում սահնակը հանգիստ գնում։ Կարմիր Քիթը բարկացած գնում է, անտառում սպասում գյուղացուն։ Գյուղացին հասնում է անտառ, սկսում է փայտ կտրել, Կարմիր Քիթը ինչ անում է, չի կարողանում գյուղացուն սառեցնել։ Գյուղացին այնքան է աշխատում, որ սկսում է շոգել, քուրքը հանում է, դնում սահնակի վրա, Կարմիր Քիթը ուրախանում է, մտնում քուրքի մեջ մի լավ սառեցնում։ Գյուղացին գնում է, որ քուրքը հագնի, տեսնում է քուրքը սառցակալել է, մտրակը հանում է, ու քուրքը մի լավ մտրակում։ Այնքան է մտրակում, որ քուրքը տաքանում է, Կարմիր Քիթը գլուխը մի կերպ ազատում է, փախչում անտառի խորքը։ Շատ է բարկանում գյուղացու վրա, որ նրան սառեցնել չի կարողանում, բայց եղբորը ոչինչ չի ասում։

## Կերպարներ
* Կարմիր Քիթ
* Կապույտ Քիթ
* Պան
* Գյուղացի

## Տես նաև
* Կորած բառը
* Ճստիկ-պստիկը
* Փիսիկ ոսկեճակատիկ (հեքիաթ)

## Ծանոթագրություններ

## Արտաքին հղումներ
* Два мороза. Белорусская народная сказка 
* Два мороза
* Два мороза. читать сказку

Կատեգորիա:Ժողովրդական հեքիաթներ
Կատեգորիա:Բելառուսի մշակույթ
Կատեգորիա:Հեքիաթներ
Ռեկորդային տրանսֆերային աղյուսակ

Ներկայացվում է ռեկորդային ֆուտբոլային տրանսֆերների աղյուսակը ըստ տարիների, ֆունտ ստերլինգով կամ եվրոյով։

## Տես նաև
* Տրանսֆերային պատուհան

## Արտաքին հղումներ
* Transfermarkt 

Կատեգորիա:Ֆուտբոլիստների ցանկեր
Կատեգորիա:Ֆուտբոլի ռեկորդներ և վիճակագրություն
Պասխալիս Ստայկոս

**Պասխալիս Ստայկոս** (, ), հույն ֆուտբոլիստ, «Պանատինաիկոս» ակումբի հենակետային կիսապաշտպան։

## Ակումբային կարիերա
Ստայկոսը «Պանատինաիկոս» ակումբի սան է։ 2015 թվականի հունիսի 7-ին «Ատրոպիտոս» ակումբի դեմ խաղի ժամանակ նա կատարել է իր նորամուտը հունական Սուպերլիգայում։

## Միջազգային կարիերա
2015 թվականին Հունաստանի պատանեկան հավաքականի կազմում Ստայկոսը մասնակցել է Եվրոպայի պատանեկան առաջնությանը, որն անցկացվել է Հունաստանում։ Մրցաշարում նա մասնակցել է Ուկրաինայի, Ավստրիայի, Ֆրանսիայի և Ռուսաստանի հավաքականների հետ խաղերին։

## Ծանոթագրություններ

## Արտաքին հղումներ
* Ֆուտբոլիստի վիճակագրությունը soccerway կայքում
* Ֆուտբոլիստի էջը sports.ru կայքում
* pao.gr
* UEFA.com

Կատեգորիա:Հույն ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Պավել Դերևյանկո

**Պավել Յուրեյվիչ Դերևյանկո** (, ), ռուսական կինոյի և թատրոնի դերասան։

## Կենսագրություն
Ծնվել է 1976 թվականի հուլիսի 2-ին Տագանրոգ քաղաքում։
Երբ Ռուսաստանի թատերական արվեստի համալսարանի երկրորդ կուրսում էր (Լեոնիդ Եֆիմովիչի կուրսից) Պավելն այլ ուսանողների հետ բեմադրել է «Ապրանքակուտակության տակառ»-ը որից հետո իրենով հետաքրքրվել է ռեժիսոր Ալեքսանդր Կոտը։ Ռեժիսորին դուր էր եկել տաղանդավոր երիտասարդը, և երեք տարի անց, երբ Կոտը սկսել էր նկարահանել իր «Շարժվում էին երկու վարորդները» ֆիլմը, որոնում էր Պավելին։ Այդ ժամանակ Պավելը նկարահանվում էր Օլեգ Մենշիկովի «Խոհանոց» նախագծում, սակայն չի կարողանում հրաժարվել Ալեքսանդր Կոտտի առաջարկից։
«Մենշիկովը թատերական նախագիծ էր ունեցել, ես փոքր դերակատարություն ունեի», - ասում է Պավելը։ - Եվ այստեղ առաջարկն էր հանդես գալ ֆիլմում և առաջատար դերում։ Դուք միշտ պետք է որոշումներ կայացնեք, նույնիսկ եթե դա որևէ մեկի համար տհաճ է։ Ես արեցի իմ ընտրությունը »։
«Շարժվում էին երկու վարորդները» ֆիլմում նրան առաջարկել էին լեգենդար ավտովարորդ Կոլկի Սնեգիրյովայի դերը «Չույսկիյ տրակտ» երգից, հմայիչ, կոտրված տղա, ով սիրահարվել էր վարորդ աղջկան (Իրինա Ռախմանովային)։ Հանդիսատեսը ջերմորեն ընդունեց «Շարժվում էին երկու վարորդները» ֆիլմը, և Կոլկա Սնեգիրյովայի դերը սկսնակ դերասանին բերեց առաջին համբավը։
Երիտասարդ դերասանը խաղացել է՝ «Նաստորա Մախնոյի իննը կյանքը» (2006 թվական) ֆիլմում Նաստորա Մախնոյի դերը, ով հանդես էր գալիս ոստիկանի դերում, որ գնացքում հարբել և սկանդալ էր սարքել։ Խաղացել է «Հակադիպուկահար 2» մարտաֆիլմում, նաև խաղալով Ցիպիի «Գումարտակ» զինվորական սերիալում հանդես է եկել ստուգողի դերում։
2013 թվականին դերասանն արժանացել է «Ոսկե արծիվ» մրցանակին՝ Միխայիլ Սոլովնյովայի «Լուսնի հակառակ կողմը» հեռուստասերիալում լավագույն տղամարդ դերասանը լինելու համար։
2015 թվականին նկարահանվել է Վասի Օբլամովայի երաժշտական տեսահոլովակում՝ բժիշկ-քննիչի դերում։ 2015 թվականի աշնանը Uma2rmaH խմբի դուրս եկած «Տոքսիններ» հոլովակում Պավելը խաղացել է գլխավոր դերը։
Նկարահանվել է «Հայտնի» սերիալում Յուլյա Սնիգարի հետ։ Նա եղել է Պյոտր III-ի, իսկ Յուլյան՝ Եկատիրինա II-ի դերում։
## Անձնական կյանք
Փաստացի նախկին կնոջից ունի երկու դուստր՝ Վարվառան (2010 թվական) և Ալեքսանդրան (2014 թվական)։
## Դերեր թատրոնում
* «Ապրանքակուտակության տակառ»՝ Վոլոդյա Տելեսկոպով
* «Ռոբերտո Զուկկո»՝ Ռոբերտո Զուկկո
* «Շինել»՝ Ակակիյ Ակակիևիչ Բաշմաչկին
* «Հերոս»՝ Քրիստոֆեր Մեխոուն
* «Իմագո pigmalionum»՝ Պոլկովնիկ Պիկկերինգ
* «Տիկինը սպասում է, կլարնետը՝ նվագում»՝ երիտասարդ սիրեկան
* «Վարպետը և Մարգարիտան»՝ կատու Բեգեմոտը
* «Բի ֆեմ»՝ Մայրը
* «Վիոս»՝ Հոմա Բրուտ
* «Կրոշկա Ցախես»՝ Ցախես
* «Ռուսական լեռները»՝ Գուգո Պեկտորալիս
* «Քեռի Վանյա»՝ Քեռի Վաբյա
* «Դիմանկար»՝ Չարտկով
* «Երեք քույրեր»՝ Տուզենբախ Նիկոլայ Լվովիչ

## Ֆիլմագրություն

## Ծանոթագրություններ

## Արտաքին հղումներ
* 
* Официальный сайт 
* Павел Деревянко на iLoveCinema.Ru 
* Интервью с Павлом Деревянко на TheBestPhotos.ru 

Կատեգորիա:Դերասաններ այբբենական կարգով
Կատեգորիա:Ռուս դերասաններ
Կատեգորիա:Ռուսաստանի հեռուստատեսության դերասաններ
Կատեգորիա:Ռուս կինոդերասաններ
Կատեգորիա:Ռուսաստանի թատերական արվեստի ինստիտուտի շրջանավարտներ
Կատեգորիա:«Ոսկե արծիվ» մրցանակի դափնեկիրներ
Ենիքյոյ (Սպերի գավառ)

**Ենիքյոյ**, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 38 կմ հարավ։

## Աշխարհագրություն
Տարածքն անտառազուրկ էր։

## Բնակչություն
XX դարի սկզբին ուներ 10 տուն բնակիչ։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Revenge (երգ)

**Revenge**, ամերիկացի երգչուհի-երգահան Փինկի երգն է՝ ամերիկացի ռեփեր Էմինեմի մասնակցությամբ։ Երգի հեղինակներն են Փինկը, Էմինեմը, Մաքս Մարտինը և Շելբեքը, իսկ պրոդյուսեր հանդիսացան Մաքս Մարտինն ու Շելբեքը։ RCA Records լեյբլի կողմից հայտարարվեց, որ երգը ուշ 2017 թվականին կթողարկվեր Փինկի թվով յոթերորդ ստուդիական ալբոմ Beautiful Trauma-ի (2017) երկրորդ պաշտոնական սինգլ։ Ինչևէ, ալբոմի համանուն երգը նոյեմբերի 21-ին զբաղեցրերց այդ տեղը։

## Հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:2017 երաժշտությունում
Կատեգորիա:Փինքի երգեր
Beautiful Trauma (երգ)

**Beautiful Trauma**, ամերիկացի երգիչ-երգահան Փինկի երգն է։ Գրվել է Փինկի և Ջեկ Անտոնոֆի կողմից, իսկ պրոդյուսեր է հանդիսացել Անտոնոֆը։ 2017 թվականի սեպտեմբերի 28-ին RCA Records լեյբլը թողարկեց երգը որպես Փինկի թվով յոթերորդ ստուդիական ալբոմ Beautiful Trauma-ի (2017) առաջին գովազդային սինգլ։ Սակայն նույն թվականի նոյեմբերի 21-ին երգն ուղարկվեց ժամանակակից հիթ ռադիոկայաններ և ծառայեց որպես ալբոմի երկրորդ պաշտոնական սինգլ։

## Թողարկում
Թողարկման մասին Փինկը հայտնել է Թվիթթերում, որի հետ համատեղ նաև բացատրեց ալբոմի անվանումը, ասելով․ «Կյանքը իսկապես տրավմատիկ է։ Սակայն այն նաև աներևակայելիորեն գեղեկից է։ Դեռ մեծ գեղեկցություն և գեղեցիկ էակներ կան»։ 2017 թվականի սեպտեմբերի 28–ին երգը դարձավ Փինկի Beautiful Trauma ալբոմի առաջին գովազդային սինգլը։ 2017 թվականի նոյեմբերի 10–ին երգը BBC Radio 1 ռադիոկայանում դարձավ «Ա լիստ» երգ, որի հետևանքով էլ նոյեմբերի 21–ին երգը թողարկվեց որպես ալբոմի երկրորդ պաշտոնական սինգլ։

## Կոմպոզիցիա
«Beautiful Trauma»–ն կատարվում է սոլ մաջորում։ Տեմբրը ներառում է 96 բիթ մեկ րոպեում։ Փինկի ձայնը ընդարձակվում է երկու օկտավա՝ սոլ3–ից ձգվելով սոլ5։ Սինգլը բնութագրվել է որպես փոփ ռոք երգ։

## Քննադատական ընդունում
«Beautiful Trauma»–ն ստացել է դրական գնահատականներ երաժշտության քննադատների կողմից։ Billboard ամսագրի Ռայան Ալիսվորթը բնութագրեց երգը որպես «էլեգանտ և արյունոտ, շողշողացող և զով… առանց վախի պնդելով իր կյանքը»։ Հավելել է, որ «այն կարող էր լինել կատարյալ լիդ–սինգլ»։ Radio.com կայքի Հեյդեն Ռայթը երգը դրական է գնահատել, նշելով, որ «այն էպիկ, դրամատիկ երգը է՝ ոճական նոտաներով և մեծ սրտով»։

## Տեսահոլովակ
2017 թվականի նոյեմբերի 21–ին սինգլի տեսահոլովակը թողարկվեց ՅուԹյուբ կայքում՝ ամերիկացի դերասան և պարող Չենինգ Թաթումի մասնակցությամբ։

## Կենդանի կատարումներ
Հոկտեմբերի 14–ին (*Beautiful Trauma* ալբոմի թողարկման հաջորդ օրը) Փինկը երգը What About Us–ի հետ համատեղ կատարել է Saturday Night Live հեռուստաշոուում։ Ինչպես նաև կատարել է երգը Good Morning America հեռուստաշոուում։ Նոյեմբերի 19–ին Փինկը երգեց American Music Awards մրցանակաբաշխության ժամանակ։

## Հիթ-շքերթներ

## Ծանոթագրություններ

Կատեգորիա:2017 երգեր
Կատեգորիա:Երգեր այբբենական կարգով
Կատեգորիա:Փինքի երգեր
Ռեակտիվ պայուսակ

[upright=1.3|thumb|Ռեակտիվ պայուսակի օդաչու Դեն Շլունդը Մելբուռնյան շոուի ժամանակ, [2005]]
**Ռեակտիվ պայուսակ** կամ (), որը հայտնի է նաև որպես **հրթիռային գոտի** () կամ **հրթիռային պայուսակ** (), այն հագածին օդի միջով տեղափոխող, գազի (որոշ դեպքերում նաև հեղուկի) շիթերը օգտագործող և, սովորաբար, մեջքի վրա ամրացվող սարքավորում է։

Կոնցեպտը ծագել է 1960-ականներին գիտական ֆանտաստիկայից և շուտով դարձել է հանրամատչելի, երբ հնարավորություն ստացվեց այն իրականացնել։ Ռեակտիվ պայուսակներն ամենաշատը տարածված էին տիեզերագնացների՝ տիեզերանավից դուրս գործողություններ կատարելու համար։ Չնայած այն բանի, որ արդեն երկար տարիներ տեխնոլոգիան շարունակում է զարգանալ և բարելավվել, դեռ գոյություն ունեն որոշ խոչընդոտներ այն զինված ուժերում կիրառելու համար, ինչպես նաև որպես անհատական տրանսպորտ օգտագործելու, քանի որ կան Երկիր մոլորակի մթնոլորտի և գրավիտացիայի, մատչելի վառելիքների էներգիայի ցածր խտության և մարդու թռչելու հարմարունակության հետ կապված խնդիրներ։ Մարդկային մարմնի սահմանափակումները հատուցելու համար ռեակտիվ պայուսակը պետք է հաշվի առնի թռիչքի բոլոր գործոնները, այդ թվում վերելքը և կայունացումը։

## Ծանոթագրություններ

## Արտաքին հղումներ
* Popular Mechanics comparison of the TAM Rocket Belt and Jetpack International's Jet Pack H202
*Jetpack Aviation (JB-9 jetpack)
*YouTube video

Կատեգորիա:Գերթեթև օդանավեր
Կատեգորիա:Գիտական ֆանտաստիկայի թեմաներ
Կատեգորիա:Զարգացող տեխնոլոգիաներ

Կատեգորիա:Ռուսական հայտնագործություններ
Կատեգորիա:Օդանավերի ուրվագծեր